OBRAZLOŽITEV MERIL:

|  |  |  |
| --- | --- | --- |
| **MERILA** |  | ***Maksimalno št. točk*** |
| **1. Ustreznost** | Vloga, ki bo pri merilu Ustreznost dosegla 24 točk ali manj, bo zavrnjena. | 50 |
| 1.1 Jasnost vloge | Vsebina usposabljanj je opredeljena in utemeljena v skladu z okvirjem DigComp 2.2. | 0 – neustrezno  2 – pomanjkljivo  4 – zadostno  6 – dobro  8 – zelo dobro  10 – odlično |
| 1.2 Kakovost vloge | Vsebinski in organizacijski načrt je natančno opredeljen. Pričakovani učinki usposabljanja na posameznika so skladni s pogoji in namenom razpisa. Razviden je doprinos k razvoju IKT področja. | 0 – neustrezno  5 – pomanjkljivo  10 – dobro  15 – zelo dobro  20 – odlično |
| 1.3 Skladnost projekta s cilji javnega razpisa | Skladnost projekta s cilji javnega razpisa je jasno in konkretno izkazana na način, da je razviden prispevek k doseganju ciljev iz drugega odstavka 2. člena ZSDV. | 0 – neustrezno  5 –  delno ustrezno  10 – popolnoma ustrezno |
| 1.4. Reference prijavitelja / konzorcijskega partnerja | Reference prijavitelja / konzorcijskega partnerja na področju formalnega ali neformalnega izobraževanja oziroma usposabljanja otrok in mladih za digitalne kompetence. | 0 – neustrezno  5 – delno ustrezno  10 – popolnoma ustrezno |
| **2. Zasnova projekta** | Vloga, ki bo pri merilu Zasnova projekta dosegla 14 točk ali manj, bo zavrnjena. | 30 |
| 2.1 Izvedbeni načrt projekta – metode dela | Predlagane metode dela so jasno predstavljene, utemeljene in primerne za doseganje načrtovanih učinkov in rezultatov. | 0 – neustrezno  2 – pomanjkljivo  4 – zadostno  6 – dobro  8 – zelo dobro  10 – odlično |
| 2.2 Izvedljivost projekta | Načrtovane aktivnosti so izvedljive v predvidenem času za izvedbo projekta, kot je določeno v javnem razpisu. | 0 – neustrezno  10 – ustrezno |
| 2.3 Prepoznavnost izvedenih aktivnosti v širši javnosti | Pripravljen je načrt informiranja otrok in mladih ter načrt komuniciranja z javnostmi za doseganje vidnosti projekta za celotno obdobje izvajanja aktivnosti. | 0 – neustrezno  5 – delno ustrezno  10 – popolnoma ustrezno |
| **3. Dodatna merila** | Vloga, ki bo pri merilu Dodatna merila projekta dosegla 4 točke ali manj, bo zavrnjena. | 20 |
| 3.1 Lokacija izvedbe usposabljanj | Lokacija izvedbe aktivnosti zagotavlja čim večjo pokritost celotnega slovenskega ozemlja oziroma vključuje tudi območja avtohtonih narodnih skupnosti (italijanska in madžarska) in romskih skupnosti ter obmejna problemska območja. | 0– neustrezno  5 – delno ustrezno  10 – popolnoma ustrezno |
| 3.2 Upoštevanje posebnih potreb udeležencev | Predvidene metode in orodja uporabljena za vključevanje/ sodelovanje so prilagojene osebam z različnimi oviranostmi. Prostori izvedbe aktivnosti so dostopni osebam z različnimi oviranostmi. | 0 – neustrezno  5 – delno ustrezno  10 – popolnoma ustrezno |
| **SKUPAJ** |  | 100 |

**1. USTREZNOST**

**1.1 Jasnost vloge:**

Pri opredeljevanju vsebine se morajo prijavitelji nanašati na okvir DigComp 2.2 kot je opredeljeno pri predmetu javnega razpisa (točka 4). Program usposabljanj mora pokrivati vseh **5 kategoriji in vsaj 5 elementov digitalnih kompetenc**, kot jih predvideva okvir digitalnih kompetenc za državljane (DigComp 2.2).

**DigComp 2.2 okvir:**

**1: Informacijska in podatkovna pismenost**

1.1 Brskanje, iskanje in filtriranje podatkov, informacij in digitalnih vsebin

1.2 Vrednotenje podatkov, informacij in digitalnih vsebin

1.3 Upravljanje podatkov, informacij in digitalnih vsebin

**2: Komuniciranje in sodelovanje**

2.1 Interakcija z uporabo digitalnih tehnologij

2.2 Deljenje informacij in vsebin z uporabo digitalnih tehnologij

2.3 Državljansko udejstvovanje z uporabo digitalnih tehnologij

2.4 Sodelovanje z uporabo digitalnih tehnologij

2.5 Spletni bonton

2.6 Upravljanje digitalne identitete

**3: Ustvarjanje digitalnih vsebin**

3.1 Razvoj digitalnih vsebin

3.2 Umeščanje in poustvarjanje digitalnih vsebin

3.3 Avtorske pravice in licence

3.4 Programiranje

**4: Varnost**

4.1 Skrb za varnost naprav

4.2 Varovanje osebnih podatkov in zasebnosti

4.3 Skrb za zdravje in dobrobit

4.4 Varstvo okolja

**5: Reševanje problemov**

5.1 Reševanje tehničnih težav

5.2 Ugotavljanje potreb in opredelitev tehnoloških odzivov

5.3 Ustvarjalna uporaba digitalne tehnologije

5.4 Prepoznavanje vrzeli v digitalnih kompetencah

|  |
| --- |
| **Z** ***0 točkami – neustrezno***, bodo ocenjene vloge, kjer vsebina usposabljanj ni opredeljena in utemeljena v skladu z okvirjem DigComp 2.2. |
| ***Z 2 točkama – pomanjkljivo****,* bodo ocenjene vloge, kjer je vsebina usposabljanj površinsko opredeljena in površinsko utemeljena v skladu z okvirjem DigComp 2.2. V ta okvir sodijo vloge, kjer bo opredelitev temeljila na posameznih točkah, brez dodatnega opisa in razlage. |
| ***S 4 točkami – zadostno***, bodo ocenjene vloge, kjer je vsebina usposabljanj površinsko opredeljena in površinsko utemeljena v skladu z okvirjem DigComp 2.2. V ta okvir sodijo vloge, kjer bo opredelitev temeljila na posameznih točkah, opis in razlaga posameznih točk pa bo pomanjkljivo opredeljena. |
| ***S 6 točkami – dobro***, bodo ocenjene vloge, kjer je vsebina usposabljanj opredeljena in utemeljena v skladu z okvirjem DigComp 2.2. V ta okvir sodijo vloge, kjer bo opredelitev temeljila na posameznih točkah, opis in razlaga posameznih točk bo delno opredeljena. |
| ***Z 8 točkami – zelo dobro***, bodo ocenjene vloge, kjer je vsebina usposabljanj opredeljena in utemeljena v skladu z okvirjem DigComp 2.2, vendar bo opis in razlaga popolno podana zgolj pri nekaterih točkah. |
| ***Z 10 točkami - popolnoma ustrezno***, bodo ocenjene vloge, kjer je vsebina usposabljanj podrobno in v celoti opredeljena ter utemeljena v skladu z okvirjem DigComp 2.2. |

**1.2 Kakovost vloge:**

Vsebinski in organizacijski načrt mora biti natančno opredeljen. Pričakovani učinki usposabljanja na posameznika so skladni s pogoji in namenom razpisa. Razviden je doprinos k razvoju IKT področja.

Vsebine morajo naslavljati namen razpisa, kot opredeljeno v razpisni dokumentaciji (točka 3):

- spodbujanje zanimanja za digitalne tehnologije, njihovo razumevanje ter odgovorno in varno uporabo ter

- pridobivanje digitalnih kompetenc do 6. ravni po okviru digitalnih kompetenc za državljane (DigComp 2.2 ).

|  |
| --- |
| **Z** ***0 točkami – neustrezno***, bodo ocenjene vloge, vsebinski in organizacijski načrt ni opredeljen, pričakovani učinki usposabljanj na posameznika niso skladni s pogoji in namenom razpisa. Doprinos k razvoju IKT področja ni razviden. |
| ***S 5 točkami – pomanjkljivo****,* bodo ocenjene vloge, kjer sta vsebinski in organizacijski načrt slabo opredeljena, pričakovani učinki usposabljanj na posameznika so neskladni s pogoji in namenom razpisa. Doprinos k razvoju IKT področja je slabo razviden. Besedilo je pomanjkljivo in nejasno. Iz vsebine težko razberemo vpliv na dvig digitalnih kompetenc udeležencev usposabljanj oz. spodbujanje zanimanja za digitalne tehnologije, njihovo razumevanje ter odgovorno in varno uporabo. |
| ***Z 10 točkami – dobro****,* bodo ocenjene vloge, kjer sta vsebinski in organizacijski načrt površinsko opredeljena, pričakovani učinki usposabljanj na posameznika so delno skladni s pogoji in namenom razpisa. Doprinos k razvoju IKT področja je deloma razviden. Besedilo je pomanjkljivo. Iz vsebine težje razberemo vpliv na dvig digitalnih kompetenc udeležencev usposabljanj oz. spodbujanje zanimanja za digitalne tehnologije, njihovo razumevanje ter odgovorno in varno uporabo. |
| ***S 15 točkami – zelo dobro,*** bodo ocenjene vloge, kjer sta vsebinski in organizacijski načrt dobro opredeljena, pričakovani učinki usposabljanj na posameznika pa so skoraj v celoti skladni s pogoji in namenom razpisa. Doprinos k razvoju IKT področja je delno razviden in opredeljen. |
| ***Z 20 točkami - popolnoma ustrezno***, bodo ocenjene vloge, kjer sta vsebinski in organizacijski načrt natančno opredeljena, pričakovani učinki usposabljanj na posameznika pa so v celoti skladni s pogoji in namenom razpisa. Doprinos k razvoju IKT področja je jasno razviden in opredeljen. |

**1.3 Skladnost projekta s cilji javnega razpisa:**

Skladnost projekta s cilji javnega razpisa je jasno in konkretno izkazana na način, da je razviden prispevek k doseganju ciljev iz drugega odstavka 2. člena ZSDV:

* krepitev zavesti o prednostih uporabe digitalnih orodij za življenje posameznika in družbo kot celoto ter krepitev zaupanja v digitalne tehnologije,
* spodbujanje zanimanja za naravoslovno in tehniško znanje, še posebej na področju digitalnih tehnologij (računalniško programiranje, robotika, umetna inteligenca in podobno),
* krepitev razumevanja digitalnih tehnologij ter njihove odgovorne in varne uporabe,
* dvig usposobljenosti za uporabo digitalnih kompetenc,
* povečanje zanimanja za srednješolske, višješolske in visokošolske programe, ki vključujejo strokovne digitalne kompetence, ter zmanjševanje razlik med spoloma na tem področju.

Pri tem je potrebo upoštevati, da se vsebina ocenjuje v skladu z določilom točke 12. Poglavja 7.5.

|  |
| --- |
| **Z** ***0 točkami – neustrezno***, bodo ocenjene vloge, kjer načrtovanje, spremljanje, beleženje in zbiranje podatkov o kvaliteti in uspešnosti izvajanja usposabljanj, s katerimi je mogoče spremljati učinkovitost izvajanja projekta z vidika doseganja ciljev javnega razpisa, ni jasno predstavljeno in ni utemeljeno, zaradi česar prispevek k doseganju ciljev razpisa ne more biti ocenjen. |
| ***S 5 točkami – delno ustrezno****,* bodo ocenjene vloge, kjer je načrtovanje, spremljanje, beleženje in zbiranje podatkov o kvaliteti in uspešnosti izvajanja usposabljanj, s katerimi je mogoče spremljati učinkovitost izvajanja projekta z vidika doseganja ciljev javnega razpisa, pomanjkljivo izkazano na način, da je razviden prispevek k doseganju vsaj štirih ciljev razpisa. |
| ***Z 10 točkami - popolnoma ustrezno****,* bodo ocenjene vloge, kjer je načrtovanje, spremljanje, beleženje in zbiranje podatkov o kvaliteti in uspešnosti izvajanja usposabljanj, s katerimi je mogoče spremljati učinkovitost izvajanja projekta z vidika doseganja ciljev javnega razpisa, jasno in konkretno izkazano na način, da je razviden prispevek k doseganju vseh ciljev razpisa. |

**1.4. Reference prijavitelja:**

Na dan oddaje vloge ima prijavitelj reference o izvedenih izobraževanjih: v obdobju od 1. 1. 2019 do prijave na javni razpis je izvedel in zaključil najmanj 10 aktivnosti v obliki usposabljanj, delavnic ali predavanj na temo digitalnih kompetenc v minimalnem trajanju 4 pedagoške ure.

|  |
| --- |
| **Z** ***0 točkami – neustrezno***, bodo ocenjene vloge, kjer je prijavitelj / konzorcijski partnerji od vključno 1. 1. 2019 izvedel 10 aktivnosti. |
| ***S 5 točkami – delno ustrezno****,* bodo ocenjene vloge, kjer je prijavitelj / konzorcijski partnerji od vključno 1. 1. 2019 izvedel med 11 in 20 aktivnosti. |
| ***Z 10 točkami - popolnoma ustrezno****,* bodo ocenjene vloge, kjer je prijavitelj / konzorcijski partnerji od vključno 1. 1. 2019 izvedel 21 ali več aktivnosti. |

**2. ZASNOVA PROJEKTA**

**2.1 Izvedbeni načrt projekta – metode dela:**

Predlagane metode dela morajo biti jasno predstavljene, utemeljene in primerne za doseganje načrtovanih učinkov in rezultatov.

|  |
| --- |
| **Z** ***0 točkami – neustrezno***, bodo ocenjene vloge, kjer predlagane metode dela niso jasno predstavljene in niso utemeljene, zaradi česar primernost za doseganje načrtovanih učinkov in rezultatov ne more biti ocenjena. |
| ***Z 2 točkama – pomanjkljivo****,* bodo ocenjene vloge, kjer so predlagane metode dela slabo predstavljene, vendar neutemeljene, kar omogoča delno ocenjevanje primernosti za doseganje načrtovanih učinkov in rezultatov. |
| ***S 4 točkami – zadostno***, bodo ocenjene vloge, kjer so predlagane metode dela delno predstavljene, površinsko utemeljene, kar omogoča delno ocenjevanje primernosti za doseganje načrtovanih učinkov in rezultatov. |
| ***S 6 točkami – dobro***, bodo ocenjene vloge, kjer so predlagane metode dela v splošnem predstavljene, površinsko utemeljene, kar omogoča delno ocenjevanje primernosti za doseganje načrtovanih učinkov in rezultatov. |
| ***Z 8 točkami – zelo dobro***, bodo ocenjene vloge, kjer so predlagane metode dela v skoraj v celoti in jasno predstavljene, vendar delno površinsko utemeljene, kar omogoča nekoliko omejeno ocenjevanje primernosti za doseganje načrtovanih učinkov in rezultatov. |
| ***Z 10 točkami - popolnoma ustrezno***, bodo ocenjene vloge, kjer so predlagane metode dela jasno predstavljene, so utemeljene ter na podlagi predstavitve in utemeljenosti primerne za doseganje načrtovanih učinkov in rezultatov. |

**2.2 Izvedljivost projekta:**

Načrtovane aktivnosti morajo biti izvedljive v predvidenem času, ki ga je prijavitelj določil za izvedbo projekta.

|  |
| --- |
| **Z** ***0 točkami – neustrezno***, bodo ocenjene vloge, kjer načrtovane aktivnosti vsebinsko niso obrazložene ter ne omogočajo izvedbe v predvidenem času, ki ga je prijavitelj določil za izvedbo projekta. |
| **Z 10 točkami - popolnoma ustrezno**, bodo ocenjene vloge, kjer so načrtovane aktivnosti vsebinsko obrazložene in omogočajo izvedbo v predvidenem času, ki ga je prijavitelj določil za izvedbo projekta. |

**2.3 Prepoznavnost izvedenih aktivnosti v širši javnosti:**

Pripravljen mora biti načrt informiranja otrok in mladih ter načrt komuniciranja z javnostmi za doseganje vidnosti projekta za celotno obdobje izvajanja aktivnosti. Načrt mora imeti jasno strukturo ter vse potrebne elemente, ki omogočajo sledljivost realizaciji aktivnosti komuniciranja in obveščanja.

|  |
| --- |
| **Z** ***0 točkami – neustrezno***, bodo ocenjene vloge, kjer manjka načrt informiranja otrok in mladih ali načrt komuniciranja z javnostmi ali oboje. |
| ***S 5 točkami – delno ustrezno****,* bodo ocenjene vloge, kjer sta pripravljena tako načrt informiranja otrok in mladih ter načrt komuniciranja z javnostmi, pri čemer manjka jasna struktura ter vsi potrebni elementi, ki omogočajo sledljivost realizaciji aktivnosti komuniciranja in obveščanja. |
| **Z 10 točkami - popolnoma ustrezno**, bodo ocenjene vloge, kjer sta z jasno strukturo ter vsemi potrebnimi elementi (ki omogočajo sledljivost realizaciji aktivnosti komuniciranja in obveščanja) pripravljena tako načrt informiranja otrok in mladih, kot tudi načrt komuniciranja z javnostmi. |

**3. DODATNA MERILA**

**3.1 Lokacija izvedbe usposabljanj:**

Lokacija izvedbe aktivnosti mora zagotavljati čim večjo pokritost celotnega slovenskega ozemlja oziroma mora vključevati tudi območja avtohtonih narodnih skupnosti (italijanska in madžarska) in romskih skupnosti ter obmejna problemska območja.

Glede na število točk so vključena naslednja območja:

V Republiki Sloveniji imamo dve avtohtoni narodni skupnosti. To sta italijanska in madžarska narodna skupnost. Pripadniki italijanske narodne skupnosti živijo na območjih občin Koper, Izola, Piran in Ankaran. Pripadniki madžarske narodne skupnosti živijo na območjih občin Lendava, Dobrovnik, Šalovci, Moravske Toplice in Hodoš.[[1]](#footnote-2)

V Republiki Sloveniji živi tudi romska skupnost. Njeni pripadniki strnjeno živijo v Prekmurju, na Dolenjskem, v Beli krajini in Posavju. V večini občin na teh območjih, kjer živijo pripadniki romske skupnosti, Romi prebivajo zgodovinsko, torej avtohtono. Zakon o lokalni samoupravi našteva 20 občin, kjer Romi bivajo avtohtono; to so: Beltinci, Cankova, Črenšovci, Črnomelj, Dobrovnik, Grosuplje, Kočevje, Krško, Kuzma, Lendava, Metlika, Murska Sobota, Novo mesto, Puconci, Rogaševci, Semič, Šentjernej, Tišina, Trebnje in Turnišče. Romi v Sloveniji živijo tudi v večjih mestih kot so Maribor, Velenje, Ljubljana, Celje, Jesenice, Radovljica (na Jesenicah in v Radovljici živijo predvsem družine Sintov).[[2]](#footnote-3)

V obmejna problemska območja se uvrščajo občine: Ajdovščina, Apače, Bistrica ob Sotli, Bohinj, Bovec, Brda, Brežice, Cankova, Cerkno, Cirkulane, Črenšovci, Črna na Koroškem, Črnomelj, Divača, Dobrovnik, Dolenjske Toplice, Dornava, Dravograd, Gorje, Gornji Grad, Gornji Petrovci, Grad, Hodoš, Hrpelje - Kozina, Ilirska Bistrica, Jezersko, Kanal, Kobarid, Kobilje, Kočevje, Komen, Kostanjevica na Krki, Kostel, Kozje, Kranjska Gora, Kungota, Kuzma, Lendava, Loška dolina, Loški Potok, Lovrenc na Pohorju, Luče, Majšperk, Makole, Metlika, Mežica, Miren - Kostanjevica, Moravske Toplice, Muta, Ormož, Osilnica, Pesnica, Pivka, Podčetrtek, Podlehnik, Podvelka, Poljčane, Postojna, Preddvor, Prevalje, Puconci, Radlje ob Dravi, Ravne na Koroškem, Renče - Vogrsko, Ribnica na Pohorju, Rogaška Slatina, Rogašovci, Rogatec, Ruše, Selnica ob Dravi, Semič, Sežana, Slovenj Gradec, Solčava, Središče ob Dravi, Sveta Ana, Sveti Tomaž, Šalovci, Šentjernej, Šmarje pri Jelšah, Tišina, Tolmin, Tržič, Velika Polana, Videm, Vipava, Vuzenica, Zavrč, Žetale in Žirovnica.[[3]](#footnote-4)

|  |  |
| --- | --- |
| ***0 – neustrezno*** | do štiri (4) statistične regije in/ali nič (0) ali eno (1) območje, kjer prebivajo avtohtone narodne skupnosti / problemsko območje |
| ***5 – delno ustrezno*** | pet (5) ali šest (6) statističnih regij in/ali do dve (2) območji, kjer prebivajo avtohtone narodne skupnosti / problemsko območje |
| ***10 – popolnoma ustrezno*** | sedem (7) ali več statističnih regij in/ali do tri (3) ali več območja, kjer prebivajo avtohtone narodne skupnosti / problemsko območje |

**3.2 Upoštevanje posebnih potreb udeležencev:**

Prijavitelj mora predvideti prilagojene metode in orodja, ki bodo uporabljena za vključevanje/sodelovanje osebam z različnimi oviranostmi. Prostori izvedbe aktivnosti morajo biti dostopni osebam z različnimi oviranostmi.

|  |
| --- |
| **Z** ***0 točkami – neustrezno***, bodo ocenjene vloge, kjer ni razvidna prilagojenost metod in orodij za vključevanje/sodelovanje oseb z različnimi oviranostmi. Prostori, kjer se bodo izvajale aktivnosti, niso dostopni osebam z različnimi oblikami oviranosti. |
| ***S 5 točkami – delno ustrezno****,* bodo ocenjene vloge, kjer je deloma razvidna prilagojenost metod in orodij za vključevanje/sodelovanje oseb z različnimi oviranostmi. Ni jasno razvidno, ali so prostori, kjer se bodo izvajale aktivnosti, dostopni osebam z različnimi oblikami oviranosti. Zagotovljena je le dostopnost za invalide na najmanj eni lokaciji. |
| **Z 10 točkami - popolnoma ustrezno**, bodo ocenjene vloge, kjer je jasno razvidna prilagojenost metod in orodij za vključevanje/sodelovanje oseb z različnimi oviranostmi. Prostori, kjer se bodo izvajale aktivnosti, so prav tako dostopne osebam z različnimi oblikami oviranosti. Zagotovljena sta oprema in dostopnost vsaj na eni od ponujenih lokacij ali pridobljen certifikat/priznanje vlagatelja na področju invalidom prijaznih organizacij. |

1. <https://www.gov.si/teme/italijanska-in-madzarska-narodna-skupnost/> [↑](#footnote-ref-2)
2. <https://www.gov.si/teme/romska-skupnost/> [↑](#footnote-ref-3)
3. <http://www.pisrs.si/Pis.web/pregledPredpisa?id=URED5758>  [↑](#footnote-ref-4)